**2014 m. respublikinio haiku konkurso „Valtys kopose” nuostatai**

Konkursas skiriamas lietuvių literatūros patriarcho Kristijono Donelaičio jubiliejiniams metams paminėti.

Užburiantis Japonijos grožis, tūkstantmetės meno ir literatūros tradicijos bei žmonių nuoširdumas jaudino ir jaudina ne vieną mūsų šalies žmonių kartą. Tik bendravimas per kultūrą, meną ir poeziją padės mums dar giliau pažinti vieniems kitus ir pasitarnaus glaudesniam savitarpio supratimui bei taikai Žemėje. Tuo labiau, kad Klaipėda – vienintelis Lietuvos miestas, oficialiai užmezgęs draugystės ryšius su Japonijos miestu Kudži.

**Konkurso tema: Metai**

**Tikslai:**

* Skatinti žmones domėtis japonų kultūra ir menu;
* Populiarinti haiku poezijos žanrą Lietuvoje;
* Ugdyti estetinį skonį bei skatinti kūrybiškumą.

**Konkurso sąlygos:**

1. Konkursui tekstai gali būti pateikti dviejų kategorijų – klasikinių haiku ir šiuolaikinių haiku.
2. Klasikinio haiku kriterijai – trys eilutės, griežtas skiemenų skaičius (5-7-5) eilutėje, būtinas sezoninis žodis, nurodantis metų laiką, nėra tropų.
3. Šiuolaikinio haiku kriterijai – trys eilutės, laisvas skiemenų skaičius eilutėje, neprivalomas sezoninis žodis, nurodantis metų laiką, galimas atsargus tropų naudojimas.
4. Vienas autorius gali dalyvauti abiejose dalyse arba pasirinktoje vienoje dalyje (t.y. pateikti nuo 1 iki 3 tekstų klasikinio haiku bei nuo 1 iki 3 tekstų šiuolaikinio haiku kategorijose).

**Dalyviai:**

Visi Lietuvos respublikos piliečiai, nepriklausomai nuo amžiaus, lyties, išsilavinimo ir religinių įsitikinimų.

**Organizatoriai:**

Lietuvos rašytojų sąjungos Klaipėdos skyrius, japonologas, vertėjas Vytautas Dumčius.

**Partneriai:**

Klaipėdos apskrities viešoji I. Simonaitytės biblioteka

**Organizavimo tvarka:**

1. Dalyviai iki 2014 m. balandžio 15 d. kviečiami užpildyti specialią anketą (Priedas 1) su haiku tekstais, esančią www.klrasytojai.wordpress.com , ir ją atsiųsti elektroniniu adresu: klrasytojai@gmail.com
2. Konkursui turi būti pateikti 1 - 3 (abiejose kategorijose arba vienoje iš jų) nauji, pačių autorių sukurti, anksčiau niekur neskelbti haiku eilėraščiai.
3. Siekiant užtikrinti vertinimo objektyvumą, vertinimo komisijai eilėraščiai bus pateikti užkoduoti.
4. Vertinimo komisija iki 2014 m. gegužės 15 d. išrenka I, II, ir III vietas (abiejose kategorijose) laimėjusius haiku eilėraščius.
5. Tekstų nugalėtojų autoriai bus apdovanoti organizatorių diplomais ir atminimo dovanomis.

**Vertinimo kriterijai:**

1. Eilėraščio atitikimas klasikinio arba šiuolaikinio haiku žanro reikalavimus.
2. Savita temos interpretacija.
3. Netikėtumo atskleidimas.
4. Vaizdo ir emocijos dermė.

Priedas 1

**2014 m. respublikinis haiku konkursas „Valtys kopose”**

**Tema: Metai**

**Konkurso paraiškos forma**

Vardas, pavardė: ……………………………………………

El. paštas: …………………………………………………..

Telefono numeris: ………………………………………….

Trys eilutės apie save:

Haiku kategorija: klasikinis, šiuolaikinis (pabraukti tinkamą)

Haiku 1

Haiku 2

Haiku 3